Bogdan Teodorescu
Nu am nici o ezitare in a sustine ca Baieti aproape buni este un roman exceptional pe care l-as propune ca lectura obligatorie celor ce doresc sa cunoasca fetele vizibile, dar mai ales cele ascunse ale lumii noastre. Un roman despre distanta enorma dintre adevar si minciuna sau, cu alte cuvinte, despre manipulare. Caci Bogdan Teodorescu este nu numai un analist politic de clasa, un profesor de marketing politic si electoral, ci si un cunoscator desavarsit al tehnicilor de manipulare, asa cum au evoluat ele in ultimii cinci mii de ani! De altfel, cartea sa, Cinci milenii de manipulare, aparuta in 2007, poate fi un sprijin deosebit pentru cei ce vor sa stie ce se petrece dincolo de ce ni se spune, de ce gandim intr-un fel sau altul, cat judecam noi si cat ni se impune, prin manipulare, vointa celor ce, pana la urma, ne stapanesc. Pornind de la uciderea din intamplare a unei ziariste de investigatie de catre un bodyguard drogat, autorul face numeroase incursiuni pe diversele paliere ale societatii noastre postrevolutionare, de la lumea periferiei, la varfurile vazute si nevazute ale societatii romanesti.,Ce se fura, cum se fura si unde ajung banii, ce s-a intamplat in realitate si care este varianta finala; ce patesc cei ce se apropie prea tare de adevar si cum comenteaza presa straina moartea ziaristei si nu numai, sunt cativa din pilonii unui roman modern, viu, profund, din care lipsesc dulcegaria si nesemnificativul atat de caracteristice literaturii scrise dupa Revolutie.,Foarte fin analist, Bogdan Teodorescu contureaza cu o siguranta extraordinara portrete si situatii dintre cele ce se petrec zilnic intr-o lume in deriva, dominata de cacealma, minciuna si agresivitate. Dincolo de toate, romanul mai este si o meditatie grava despre noi, cei din totdeauna, si despre noi cei de azi care, in anii postrevolutionari, am ratat libertatea si demnitatea dobandite cu atatea sacrificii.,De ce am ajuns asa, ce drum am parcurs si cine ne sunt ghizii sunt cateva intrebari la care Bogdan Teodorescu romancierul, dar si omul de stiinta ne ofera un raspuns.,*Augustin Buzura*
BÄƒieÅ£i aproape buni